OpenLLM-France/wikimedia huggingface dataset:
# Garan (steredeg)

Ar C'haran (Grus, berraet e Gru) zo ur steredeg eus an hantervoul su.

## Traoù oabl

* NGC 7424
a vo kavet e Wikimedia Commons.
# Garan Amerika

Garan Amerika :
| En arvar (EN) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Gruiformes |
| Kerentiad : | Gruidae |
| Genad : | Grus |
| Anv skiantel ||
| Grus americana (Linnaeus, 1758) ||
| D'ar vevoniezh e tenn ar pennad-mañ. ||
Garan Amerika (Grus americana) a zo un evn hirc'harek.

## Annez

Bevañ a ra al labous e kreiz Kanada.

## Daveennoù

* ↑ Grusamericana war al lec'hienn Avibase.
# Garan gabellek

Garan gabellek :
| Chalus (VU) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Gruiformes |
| Kerentiad : | Gruidae |
| Genad : | Grus |
| Anv skiantel ||
| Grus monacha Temminck, 1835 ||
| D'ar vevoniezh e tenn ar pennad-mañ. ||
Ar c'haran gabellek (Grus monacha) (liester: garaned kabellek) a zo un evn hirc'harek.

## Annez

Bevañ a ra al labous e kreisteiz Siberia$^,$.

## Dave

* ↑ Grus monacha war al lec'hienn Avibase.
* ↑ Fichenn eus Birdlife
# Grand plié

E barrez klasel e implijer an termen grand plié evit deskrivañ un doare plié ma vez pleget e vez an daoulin un tammig izeloc'h evit an divlez en ur venel digor pennoù an divlez evit men em gav an divlez hag an daoulin dre a-us da linenn an treid hag ar seulioù, savet un tammig diwar al leur.

## Gwelit ivez:

* Plié
# Grand Union Flag

Ar Grand Union Flag (brudet ivez evel ar "Continental Colors", pe "Congress Flag", pe "Cambridge Flag", pe "First Navy Ensign" c'hoazh) a vez gwelet evel kentañ banniel Stadoù-Unanet Amerika.
Ar banniel-se a oa savet gant 13 vandenn ruz ha gwenn (evel banniel SUA a-hiziv), met gant ar c'horn damheñvel ouzh ar British Union Flag eus ar mare-se (a-raok ma vefe ouzhpenet kroaz Sant-Jord e 1801 goude stagadur Iwerzhon ouzh ar Rouantelezh-Unanet).
# Grand pas de chat

E barrez klasel e implijer an termen grand pas de chat evit deskrivañ un doare lamm heñvel ouzh ur grand jeté met gant an divc'har astennet en avant ("dirak") gant ur developpé.

## Gwelit ivez:

* Pas de chat
* Saut de chat
# Grand pas classique

E barrez klasel e implijer an termen grand pas classique evit deskrivañ ur grand pas ennañ pas-où klasel nemetken, hep pas o tennañ d'an danse de caractère ("dañs karakter").

## Gwelit ivez:

* Grand pas
* Grand pas d'action
# Grand jeté

E barrez klasel e implijer an termen grand jeté pe grand écart en l'air evit deskrivañ un doare lamm hir a-led kroget war ur c'har hag achuet war eben o tistreiñ war al leur.
Kas a ra an dañser/ez ar c'har dirak reut d'an nec'h a-daol-trumm kentoc'h evit ober un dévelopé pe ur fiñvadenn flour ha goustad, ha neuze e kas d'an nec'h ar gar a-dreñv da heul en ur difourkañ an divc'har e-keit m'emañ en aer.
Bez' e c'hell bezañ kaset da-benn en avant, à la seconde pe en arrière.

## Gwelit ivez:

* Grand pas de chat
* Saut de chat
* Saut de biche
# Grand pas

E barrez klasel e implijer an termen grand pas evit deskrivañ un heuliad dañsoù a dalvez evit diskouez ar penn-danserion/ezed, hag ivez a-wezhoù ar corps de ballet, en o gwellañ.
Dañs pennañ (pièce de résistance) un oberenn-varrez an hini eo, o talvezout evit lakaat war-wel an dañs evitañ e-unan hepmuiken peuliesañ kentoc'h evit kontañ ur rann eus istor an oberenn.
Meur a rann a c'hell bezañ en ur grand pas, an aliesañ:
* "An entrée;
* Ar grand adage: Pa vez dañset gant ar penn-dañser hag ar benn-dañserez a-gevret e reer anezhañ grand pas de deux. A-wezhoù e vez dañset gant ar corps de ballet, ma reer anehzañ neuze ur grand ballabili;
* A-wezhoù ur variation evit ar benn-dañserion/ezed hag an hanter-soloerion/ezed;
* Ur c'h-coda evit achuiñ, anvet ivez a-wezhoù coda générale pe grand coda.
Alies e vez dañset ur grand pas pe ur grand pas d'action tennet diwar un oberenn-varrez glok evel arvestoù dezhe o-unan hepmuiken.

## Gwelit ivez:

* Grand pas classique
* Grand pas d'action
# Grand pas d'action

E barrez klasel e implijer an termen grand pas d'action evit deskrivañ ur grand pas a dalvez evit kontañ ul lodenn eus istor an oberenn-varrez.

## Gwelit ivez:

* Grand pas
* Grand pas classique
# Grand battement

E barrez klasel e implijer an termen grand battement evit deskrivañ un doare battement kreñv-tre ma vez kaset ar c'har oberiant (d.l.e an hini o fiñval) an uhelañ ar gwellañ keit ha ma van reut ar c'har all m'emañ an dañserez en he sav warni

## Gwelit ivez:

* Battement
# Grand battement en cloche

E barrez klasel ec'h implijer an termen battement développé evit deskrivañ un doare grand battement ma vez kaset ar c'har en a-dreñv hag en a-raok dibaouez en ur dremen dre ar c'hentañ emstumm.

## Gwelit ivez:

* Battement
# Fear and Desire

Fear and Desire (Aon ha c'hoant e brezhoneg) zo ur film brezel saoznek, sevenet e gwenn ha du gant ar filmaozour stadunanat Stanley Kubrick e 1953.
Kentañ film hir Kubrick eo Fear and Desire ha kentañ hini an aktour Paul Mazursky (a yeas da sevener brudet-mat adalek 1969). Savet da-heul an tri zeulfilm berr Day of the Fight, Flying Padre ha The Seafarers e voe anvet The Trap ha The Shape of Fear kent tapout e ditl da vat. Dilezel a reas Kubrick e vicher a luc'hskeudenner er gelaouenn Look evit kas e raktres da benn.
Arc'hantaouet berr Fear and Desire (pemzek den en holl) e kavas da Gubrick e oa e film unan amatour ha netra ken all. Ma reas e soñj distrujañ an darn vrasañ eus an eiladoù anezhañ. Adsavet e voe an oberenn diwar un eilad orin, bet kavet dre zegouezh e 2010.
Gant ar film brezel-mañ e krogas Stanley Kubrick gant unan eus e zodennoù pennañ — ur strollad soudarded rediet d'ober dibaboù — a vo adkavet diwezhatoc'h e Paths of Glory (1957) ha Full Metal Jacket.

## Fichenn deknikel

* Doare : Brezel, Drama,
* Skoazeller-sevener : Robert Dierks,
* Senario : Howard Sackler,
* Kevredad produiñ : Stanley Kubrick,
* Produourien : Stanley Kubrick ha Martin Perveler,
* Dasparzhet gant : Joseph Burstyn,
* Rener ar skeudenniñ : Stanley Kubrick,
* Ijinour ar son : Stanley Kubrick,
* Aozer ar sonerezh orin : Gerald Fried,
* Kinklour : Herbert Lebowitz,
* Farder : Chet Fabian,
* Frammer : Stanley Kubrick,
* Prantad filmañ : 1951,
* Lec'hioù filmañ : San Gabriel Mountains (Kalifornia),
* Deiziadoù dont er-maez :
** 1953 : 31 a viz Meurzh (New York), 1añ a viz Ebrel ( Stadoù-Unanet),
** 2008 : 20 a viz Du (Paura e desiderio Italia),
** 2012 : 14 a viz Du (doare adsavet Bro-C'hall),
** 2013 : 13 a viz Meurzh (film DVD Alamagn), 3 a viz Mae ( Japan), 20 a viz Du (da-geñver 26vet Panorama of European Cinema en Aten),
** 2014 : 29 a viz Genver (film DVD Finland), 7 a viz Eost ( Gres).
* Padelezh : 62'.

## An danvez

E-pad ur brezel diwar faltazi : ur gedred pevar soudard a chom sac'het en tu-hont da linennoù an enebourien goude bezañ kouezhet o c'harr-nij eno.

## Roll ar gomedianed

* Frank Silvera : ar serjant Mac,
* Paul Mazursky : ar soudard Sidney,
* Kenneth Harp : al letanant Corby/ar jeneral,
* Steve Coit : ar soudard Fletcher/ar c'habiten,
* Virginia Leith : ar plac'h,
* David Allen : mouezh an daneveller.

## Liammoù diavaez

* Fear and Desire war Internet Movie Database
* Tañvadenn ar film adsavet

## Notennoù ha daveennoù

* ↑ N'emañ ket Virginia Leith war al luc'hskeudenn.
* ↑ Toba Metz, kentañ gwreg Kubrick en o zouez.
* ↑ Daremprediñ a reas Kubrick pa oant o-daou e William Howard Taft High School e New York.
* ↑ Eontr Stanley Kubrick.
# Febris

Febris (latin evit "terzhienn") a oa doueez roman an derzhienn, a ziwalle an dud diouzh ar malaria.
N'eus mojenn ebet diwar he fenn. E-touez he ferzhioù eo an onestiz an hini pennañ hervez Seneca ar Yaouankañ en e Apocolocyntosis.
Febris a veze div c'hoar ganti, Dea Tertiana ha Dea Quartiana, anvet evel-se dre ma teu an derzhienn en-dro bep tri pe bevar devezh.
Un enskrivadur, kollet hiriv, a oa bet kavet diwar-benn Dea Tertiana en Habitancum, a oa ur c'hreñvlec'h roman e Risingham, Northumberland, e hanternoz Bro-Saoz.

## Notennoù

* ↑ (en) Habitancum
# Februus

E relijion Henroma, Februus ("ar glanaer") a oa doue ar c'hlanidigezh.
Azeulet e veze ivez gant an Etrusked evel doue ar c'hlanidigezh, an isved, ar marv hag ar binvidigezh, evel ma veze Pluton.
Marteze ez eo troet Februus da Febris, doueez an derzhienn (febris e latin), pa veze lakaet an derzhienn da c'hlanaerez ar c'horf.
Eus an anv « Februus » e teu anv berrañ miz ar bloaz, Februarius, miz C'hwevrer, ma veze dalc'het gouelioù ar c'hlanidigezh anvet Februa ha Februalia.
Marteze ivez e oa anvet Februus en enor da Februa an Etrusked, pe d'ar Februalia pe Februatio, lid an emwalc'hiñ ha glanaat da vare an nevezamzer. Miz Februus e oa Februarius (eus Februa), ha diwar-se anv C'hwevrer.
Kement-se a c'hoarveze da goulz al Lupercalia, lidet en enor d'an doue Faunus hag ivez d'ar vleizez a vagas Romulus ha Remus, ma veze graet aberzhoù hag abadennoù emc'hlanaat. Se zo kaoz e veze droukvesk alies an daou zoue, Faunus ha Februus, gwelet evel un doue hepken.

## Levrlennadur

* (fr) Jacobi, Adolf Edward. Dictionnnaire mythologique universel. Paris : Firmin-Didot Frères, 1854. p. 182-a. Kavet : 01 Du 2022.
# Febvin-Palfart

Kumunioù Frañs :
| Anv | Febvin-Palfart |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Saint-Omer |
| Etrekumuniezh | Communauté de communes du Canton de Fauquembergues |
| Kanton | Fauquembergues |
| Kod INSEE | 62327 |
| Kod post | 62960 |
| Maer | Pierre Deremetz |
| Amzer-gefridi | 2008-2014 |
| Gorread | 14,51 km² |
| Led | 50° 32' 20" Norzh |
| Hed | 02° 18' 58" Reter |
| Uhelder kreiz | 125 m |
| Uhelder bihanañ | 87 m |
| Uhelder brasañ | 196 m |
| Poblañs hep kontoù doubl | 501 (2007) |
| Stankter | 34 a./km² |
| Lec'hienn ar gumun | |
Febvin-Palfart a zo ur gumun eus departamant Pas-de-Calais (Bro-C'hall).

## Monumantoù ha traoù heverk

* Iliz katolik Immaculée Conception

### Bezioù milourel SUAat e bered ar gumun

| Bro | Niver a soudarded |
| SUA | 6 |
| Hollad | 6 |
Mervel a rejont d'an 19 a viz Meurzh 1944 e-pad an Eil brezel-bed pa yeas o c'harr-nij, ur B26 Marauder eus ar 9th Air Force, 391st Bomb Group, 573rd squadron, d'ar strad .

## Notennoù ha daveoù

* ↑ Mémoire de pierre
* ↑ Cassini hag EBSSA
# Fe del Valle

Fe del Valle Ramos (Remedios 1917 - 1961) zo ur vilisianez ha labourerez kuban lakaet da harozez goude bet lazhet e La Habana en ur gwalldaol en El Encanto, da vare darvoudoù Playa Girón.
# Fedde Schurer

Fedde Schurer :
| Monumant da Fedde Schurer ||
| Anv ofisiel | Fedde Schurer |
| Obererezh | Romantour, daneveller, barzh, yezhoniour, troer |
| Ganedigezh | D'an 25 a viz Gouere 1898, e Drachten, Friz |
| Marv | D'an 19 a viz Meurzh 1968, e Heerenveen, , Friz |
| Yezh skrivañ | Nederlandeg, Frizeg |
| kemmañ |
Fedde Schurer, ganet e Drachten, e Friz, d'an 25 a viz Gouere 1898 ha marvet en hevelep lec'h d'an 19 a viz Meurzh 1968 zo ur skrivagner izelvroat. Skrivet en deus en nederlandeg hag e frizeg.
Brasañ skrivagner frizek an XX$^{vet}$ kantved a lârer anezhañ.$^,$
Politiker e oa ivez, kannad e proviñs Friz e voe e 1935-1936 ha kannad e parlamant an Izelvroioù e 1956-1963.

## Oberennoù skrivet
### Barzhoniezh

* 1925 : Fersen; embannet e 1934
* 1931 : Heinrich Heine. Oersettings út syn dichtwirk ; embannet e1999
* 1931 : Utflecht (an dec'hadenn) ; embannet e1936
* 1936 : Op alle winen (gant an holl avelioù)
* 1940 : Fen twa wâllen (div voger)
* 1947 : It boek fan de Psalmen (levr ar psalmoù)
* 1949 : Vox humana
* 1955 : Fingerprinten (roudoù bizied)
* 1955 : Frysk Psalm- en Gesangboek
* 1966 : Efter it nijs (goude ar c'heleier)
* 1966 : Opheind en trochjown (klevet ha tremenet)
* 1966 : De gitaer by it boek (e div lodenn) (ar gitar el levr) ; embannet e 1969, adembannet e 1971
* 1974 : Samle fersen (torkad gwerzennoù) ; embannet e 1975

### C'hoariva

* 1945 : Simson
* 1954 : Bonifatius

### Komz-plaen

* 1963 : Beam en bast - (rusk ar wezenn)
* 1963 : Brood op het water - dastumad pennadoù-stur tennet eus ar Friese Koerier
* 1969 : De besleine spegel - (ar melezour koumoulek) ; embannet e 1998 e nederlandeg hag e frizeg ; adembannet e 2010 e frizeg.

## Notennoù ha daveennoù

* ↑ Fedde Schurer in the Digitale Bibliotheek voor de Nederlandse Letteren ("Digital Library for Dutch Literature")
* ↑ Klaes Dykstra and Bouke Oldenhof, Lyts Hânboek fan de Fryske Literatuer, Leeuwarden (Afûk), 1997, t. 92.
* 1 2 Johanneke Liemburg, Fedde Schurer (1898-1968): Biografie van een Friese Koerier, Leeuwarden (Friese Pers/Noordboek), 2010
* ↑ Fedde Schurer in the Biografisch Woordenboek van het Socialisme en de Arbeidersbeweging in Nederland
# Federación Colombiana de Ciclismo

Ar Federación Colombiana de Ciclismo berraet en FCCC zo kengevread Marc'h-houarn Kolombia. Ezel eo eus an Union Cycliste Internationale kement hag eus ar Confederación Panamericana de Ciclismo

## Liammoù diavaez

* Lec'hienn ofisiel ar Federación Colombiana de Ciclismo
# Fe

Fe zo un anv-badez spagnolek, diwar anv ar feiz.

## Yezhoù all

* Faith, e saozneg
* Fé, e portugaleg
* Fides, en alamaneg ha latin
* Foy, e galleg
* Vera, e ruseg ha yezhoù slavek all

## Tud

* Fe del Valle (1917-1961), harozez kuban.

## Oberennoù

La Fe, anv meur a oberenn

## Lec'hioù

* Santa Fe, anv meur a lec'h

## Sterioù all

* Fe, arouez kimiek an houarn.
# Golvan-Italia

Golvan-Italia :
| Ur golvan-Italia. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Passeridae |
| Genad : | Passer |
| Anv skiantel ||
| Passer italiae (Vieillot, 1817) ||
| D'ar vevoniezh e tenn ar pennad-mañ. ||
Ar golvan-Italia a zo un evn bihan, Passer italiae an anv skiantel anezhañ.

## Annez

Bevañ a ra al labous en Italia ha Kreta.

## Daveennoù

* ↑ Ar golvan-Italia war al lec'hienn Avibase.
# Golvan-Sindh

Golvan-Sindh :
| Ur golvan-Sindh. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Passeridae |
| Genad : | Passer |
| Anv skiantel ||
| Passer pyrrhonotus Blyth, 1845 ||
| D'ar vevoniezh e tenn ar pennad-mañ. ||
Ar golvan-Sindh a zo un golvaneg bihan, Passer pyrrhonotus an anv skiantel anezhañ.

## Annez

Brosezat eo al labous e Pakistan.

## Daveennoù

* ↑ Ar golvan-Sindh war al lec'hienn Avibase.
# Golosalvo

Golosalvo zo ur gumun e Spagn, e Proviñs Albacete, e Kumuniezh emren Kastilha-La Mancha.
# Goloenn gevandirel

En douarouriezh eo ur c'holoenn gevandirel ur gwiskad volkanek pe goueledennek lec'hiet a-us ur c'hraton.
# Golo-lizher

Ur golo-lizher zo un tamm paper pleget ha serret gant peg, ma lakaer ennañ ul lizher da gas da unan bennak.
Pa vez serret ar golo-lizher gant al lizher e-barzh e skriver warnañ chomlec'h an den a venner kas al lizher dezhañ, hag e peger un timbr warnañ. Neuze e c'haller lakaat ar golo-lizher en ur voest.
# Golvan-Spagn

Golvan-Spagn :
| Ur golvan-Spagn. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Passeridae |
| Genad : | Passer |
| Anv skiantel ||
| Passer hispaniolensis (Temminck, 1820) ||
| D'ar vevoniezh e tenn ar pennad-mañ. ||
Ar golvan-Spagn a zo un evn bihan, Passer hispaniolensis an anv skiantel anezhañ.

## Annez

Al labous a gaver an daou isspesad anezhañ :
* Passer hispaniolensis hispaniolensis, e Makaronezia, kreisteiz Europa hag Afrika an Norzh,
* Passer hispaniolensis transcaspicus, eus Iran ha Transcaspia da reter Kazakhstan hag Afghanistan.

## Liammoù diavaez

* (en) Passer hispaniolensis war al lec'hienn BirdLife International.
* (en) Passer hispaniolensis war lec'hienn an International Union for Conservation of Nature (IUCN).

## Notennoù ha daveennoù

* ↑ Passer hispaniolensis war al lec'hienn Avibase.
# Homberg

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Homberg zo un anv-lec'h hag un anv-tiegezh alamanek.

## Lec'hioù
### Alamagn

* Homberg (Duisburg), e Duisburg, Nordrhein-Westfalen
* Homberg (Efze), sez melestradurel Schwalm-Eder-Kreis, Hessen
* Homberg (Kusel), e distrig Kusel, Rheinland-Pfalz
* Homberg (Ohm), e distrig Vogelsbergkreis, Hessen
* Homberg (Ratingen), e Ratingen, Nordrhein-Westfalen
* Homberg (Westerwaldkreis), e distrig Westerwaldkreis, Rheinland-Pfalz
* Hömberg, e distrig Rhein-Lahn, Rheinland-Pfalz
* Homberg (Sackpfeifen-Vorhöhen), ur menezig 460 m dezhañ e Sackpfeifen-Vorhöhen, e Hessen

### Suis

* Homberg (Suis), e kanton Bern

## Tud

* Herz Homberg (1749-1841), diorreer ha skrivagner aostrian
* Octave Homberg (1876-1941), diplomat gall
* Tiegezh Homberg, un tiegezh suis er Grennamzer
* Wilhelm Homberg (1652-1715), kimiour izelvroat
# Homer Dodge Martin

Homer Dodge Martin (Albany, New York, 28 a viz Here 1836 – Saint Paul, Minnesota, 12 a viz C'hwevrer 1897), a oa ul livour stadunanat brudet evit e weledvaoù.

## Buhez

Pevare mab da Homer Martin hag e bried Sarah Dodge e oa.
Un diskibl d'al livour William Hart (1823-1894) e voe e-pad berr amzer ; levezonet gant doare an Hudson River School e oa e labourioù kentañ neuze.
Er bloavezhioù 1860 e veajas en hañv dre ar Menezioù Adirondacks e biz Stad New York, ar Menezioù Catskill e gevred an hevelep Stad, hag ar White Mountains e New Hampshire. Eno e tresas dremmvroioù a lakaas war al lien en e stal-labour e New York, a oa er c'hentañ savadur gouestlet d'an arzourien, e West Tenth Street.
D'ar 25 a viz Mezheven 1861 e timezas gant Elizabeth Gilbert Davis.
Er bloaz 1868 e voe dilennet Homer D. Martin da geneil en National Academy of Design e New York, kent bezañ dilennet da ezel e 1874.
E-kerzh ur veaj en Europa e 1876 e voe dedennet-bras gant al luskadoù gall École de Barbizon hag Impresionouriezh. Goude ar gavadenn-se e troas taolennoù H. D. Martin da deñvaloc'h, gant taolioù barr-livañ dispisoc'h.
E Normandi e vevas adalek 1882 betek 1886, gant chomadennoù e "trevadenn arzel" en Étaples (Pas-de-Calais). Distreiñ da New York a eure goude-se, e 1887.
Dre ma teue paouroc'h-paourañ ha klañvoc'h-klañvañ e kuitaas New York er bloaz 1893 da gavout repu e ti kerent dezhañ e Saint Paul. Peuzdall e oa pa livas eno diwar eñvor div eus e oberennoù brudetañ, Adirondack Scenery ha Harp of the Winds.
E Saint Paul e varvas Homer Dodge Martin e deroù ar bloaz 1897, oadet a 60 vloaz. Biskoazh n'en devoa graet berzh, met daou vloaz goude e dremenvan e voe gwerzhet Adirondack Scenery evit 5 500 $, hag an daolenn Harp of the Winds a voe prenet gant ar Metropolitan Museum of Art ("MET") e New York.
* The Iron Mine, Port Henry, New York (1862)
* Evening on the Thames (~1876)
* The Harbour at Étaples (~1884)
* Harp of the Winds (1893-1895)
a vo kavet e Wikimedia Commons.

## Notennoù

* ↑ (en) Martin, Elizabeth Gilbert. Homer Martin – A Reminiscence. New York : William MacBeth, 1904 p. 3. Kavet : 26 Gwen 23.
* ↑ (en) Martin, Elizabeth Gilbert. op. cit., p. 12. Kavet : 26 Gwen 23.
* ↑ (en) 'National Academy of Design'. Kavet : 26 Gwen 23.
# Hominoidae

Hominoidae zo un uskerentiad er rummatadur klasel.
En hominoideed emañ an hominideed (da lavaret eo an dud, ar gorilhed, ar chimpanzeed, an orangoutaned) hag an hylobatideed (da lavaret eo ar gibboned).
# Home

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Home zo ur ger saoznek hag a dalv kement hag ar gêr, hag a zo ivez anv meur a lec'h hag a oberenn.

## Lec'hioù
### Stadoù-Unanet

* Home, Kansas
* Home, Pennsylvania
* Home, Washington
* Home, West Virginia

## Oberennoù

* Home (play), pezh-c'hoari e 1970 gant David Storey
* Home (Inbari), romant e 2009 gant Assaf Inbari
* Home (Morrison), romant e 2012 gant Toni Morrison
* Home (Robinson), romant e 2008 gant Marilynne Robinson
* Home: A Memoir of My Early Years, levr e 2008 gant Julie Andrews
* Home: A Short History of an Idea, levr e 1986 gant Witold Rybczynski
* Welcome Home, anv meur a oberenn
# Home Office

An Home Office (HO), anvet Home Department ivez (dreist-holl war ar paperioù ofisiel ha pa vez kaoz anezhañ er parlamant), zo un departamant ministrel e Gouarnamant ar Rouantelezh-Unanet.
Karget eo gant kefridioù liammet ouzh ar surentez, al lezennoù hag an urzh vat. Dre-se ez eo e-karg eus evezhierezh trevour Bro-Saoz ha Kembre, eus servijoù an tan hag ar sikour e Bro-Saoz, eus nerzhioù an harzoù, ar vizaioù hag an enbroañ, ar servij surentez (MI5). Karget eo ivez da lakaat da dalvezout politikerezhioù surentez ar gouarnamant a-fed drammoù, enepsponterezh, hag an enbroañ. Gwechall e oa karget ivez da verañ an toulloù-bac'h (His Majesty's Prison Service) ha servijoù an dieubiñ (National Probation Service), a zo fiziet bremañ e Ministrerezh ar Justis.

## Liammoù diavaez

* (en) Lec'hienn ofisiel
# Homeworld (heuliad c'hoarioù video)

Homeworld a zo un heuliad c'hoarioù video strategiezh sevenet gant Relic Entertainment hag embannet gant Sierra Studios. Ar c'hentañ tamm a voe embannet d'an 28 a viz Gwengolo 1999 war Windows.

## Istor

Ur c'hantved a-raok penn kentañ ar c'hoari e oa bet kavet un egor-lestr e dezerzh ar blanedenn Kharak, ouzhpenn-se e oa ur mean kartenn o tiskouez lec'hiadur Kharak hag ur blanedenn all pell er galaksienn anvet "Hiigara"—ti. An dizoloadenn a lakas klanioù ar blanedenn da gendeuziñ ur wech komprenenet ne oant ket a orin eus ar blanedenn Kharak met eus unan all pell. Mennet gant ar mennozh distreiñ d'o blanedenn orin ar c'hlanioù a grogas gant studiañ an egor-lestr ha da sevel ul lestr-egor ramzel e-pad ar c'hant vloaz war-lerc'h. Ur wech echuet al lestr-egor ramzel lesanvet "mothership" hag a c'helle degemer betek 600 000 den etrezek ar blanedenn Hiigara, gant e-penn an traoù ar skiantourezh Karan S'jet.
Ar c'hoari a grog gant beaj ar kentañ ar mothership, testoù a vez graet war al lammoù egor. Ur wech echuet an testoù e-plas adkavout ul lestr-egor harp e vez kavet ganto ur flodad brezel dianav. Ur wech trec'het ar flodad brezel estrañjour e tistroont da Kharak. Ar blanedenn a zo peurzistrujet gant ur flodad estren all. Ne chom mui nemet izili ar flodad da vezañ bev goude un emgann e vez tapet ul lestr enebour ganto. An dreistbeverien a gompren neuze e voe devet ar blanedenn dre ma oa bet savet ganto un teknologiezh lammoù egor ar pezh a oa difennet groñs gant ur feur-emglev disoñjet oadet a 4 000 bloaz etre an Impalaeriezh egor Taiidan (saozneg: Interstellar Taiidan Empire hag harluidi Kushan ar blanedenn Kharak.

## C'hoarioù

Tri c'hoari a zo bet savet en heuliad c'hoarioù video Homeworld gant un ouzhpennadur d'an hini kentañ.
Lodennoù d'an heuliad c'hoarioù Homeworld :
| Embannadur | Titl | Urzhiataer | Sevener |
| 1999 | Homeworld | Windows | Relic Entertainment |
| 2000 | Homeworld cataclysm | Windows | Barking Dog Studios |
| 2003 | Homeworld 2 | Windows | Relic Entertainment |
| 2015 | Homeworld Remastered Collection | Windows, SteamOS, Mac | Gearbox Software (PC) hag Aspyr (Mac) |
| 2016 | Homeworld: Deserts of Kharak | Windows, SteamOS | Blackbird Interactive |